Berlingske Tidende, 1829-08-07
Kallundborg, den 3die August. Den for alle Danske Hjerter dyrebare første August, da under Folkets Velsignelser er nyt Baand knyttedes imellem Vor Frederiks elskte Datter og en Femte Frederiks Sønnesøn, var en sand Glædesdag for Kallund, borg Byes Jndvaanere. Alle kappedes om, at bidrage til at forherlige en Fest, som enhver Dansk Statsborger maa kalde en Folkefest. Det var en sand Glæde at see, hvorledes Enhver med ærligt Hu trængte sig frem, for at bringe denne glade Dag sin Hylding. Klokken 4 om Morgenen hilsedes den med Kanonskud. Som den i Sandhed værdigste Maade, at festligholdt Dagen paa, var forud eensstemmig aftalt, at hellige den til den Høiestes Lov og til Bøn om hans Velsignelse for Brudeparret. skud gave Signalet til denne religiøse Høitideligheds Begyndelse, Efterat en skjøn og udtryksfuld Palme, forfattet af Byens almeenagtede og yndede Sognepræst Hr. Pastor P. Holst, (ogsaa ved sine Skrifter hæderligen bekjendt i vor Literatur, hvoraf ved Kirkedøren Exemplarer udsolgtes til Fordeel for Byens Huusarme, var afsjungen af den forsamlede Mængde, optraadte Hr. Pastore paa Prædikestolen og haldt en hjertelig Tale, der fandt Gjenlyki enhver Tilhørers Hjerte. J denne Tale udviklede han det Theema: "at Kjerlighed er Menneskets ypperste Hæder, selv naar Thronens Glands omgiver det. Heraf gjorde han en ligesaa skjøn som sand Anvendelse paa Vor sjette Fredrik og Hans ædle Dronning, og priste det Danske Folk lykkeligt, fordi det netop var Kjerlighed, der i denne Henseende bidrog til den Hæder, hvoraf disse høie Personer saavel inden, som udenlands erkjendes i ustridig Besiddelse. Denne skjønne Tale endtes med Bøn til Gud, at hans Velsignelser i al deres Fylde maatte hvile over tet høie Brudepar, de Kongelige Forældre og hele det Kongelige Huus. Efter Talen blev en Psalme afsjungen, ligeledes forsatte, af Sognepræsten ; hvorpaa han for Alteret messede en Collect, som han i Dagens Anledning havde forfattet, fuld af Kraf og Inderlighed. Med Afsyngelsen af den 437 Psalme sluttedes denne eligiøse Høitid, der synligen bivaanedes med rørt Deeltagelse og gjorde et dybt Indtryk paa alle Tilstædeværende. Om Aftenen Kl. 8, netop som Vielsen skeete, drog Byens Borgervæbning med Musik op paa Torvet, hvor under Kanonernes Affyring udbragtes Hurraraab for de høie Formælede, Deres Majestæter Kongen og Dronningen, og de Kongelige Prindser og Prindsesser. Om Aftenen var Byen illumineret; for at oplive og udtrikden almindelige Glæde drog en Afdeling af Borgervæbningen med Musik omkring i Gaderne. Ligetil Kl. 12 vedvarede den almindelige Jubel; da tilkjeddegave Kanonskud, at Festen var endt hvorpaa Lysene sluktes og Enhver begav sig til Roe, sikkert ind slumrende med de bedste Ønsker for den kjere Kongefamilie og med den glade Følelse af en lykkelig henlevet Dag. Colding, den 4de August 1829. Den for Kongehuset og Folket saa glædelige Begivenhed. Deres Kongelige Høiheder Kronprindsesse Carolines og Prinds Frederik Ferdinands høie Formæling, den 1ste dennes, blev festligholdt saaledes: Om Formiddagen Kl. 11 1/2 holdtes en Militairparade af Borgervæbningen, der bivaanedes af Byens samtlige civile og militaire Embedsmænd, og hvor det troe Danske Folks varmeste Ønske: at Held og Velsignelse maatte ledsage det Kongelige Fyrstepar, udbragtes under et jublende Hurra. Derefter indfande Embedsmændene og Borgerne sig Kl. 3 ved en i Anledning af denne Høitid foranstaltet Diner, hvor ligeledes passende Toasts for det Kongelige Fyrstepar, Landets elskede Fader Hs. Majestæt Kongen Landets hulde Moder Hs. Majestæt Dronningen, og det Kongelige Huus udbragtes, ledsagede af de meest uskrømtede Bevise, paa Forsamlingens undersaattelige Hengivenhed og Glæde. Fra Kl. 8 til 9 om Aftenen blev der kimet med Klokkerne, og til samme Tid musicerede Borgermusiken i Gaderne. Ved Aftenens Anbrud lagde samtlige Byens Jndvaanere deres Hengivenhed for det elskede Kongehuus for Dagen ved en almindelig, frivillig og skjøn Jllumination, der varede til langt ud paa Natten. For at de Fattige ogsaa kunde glædes paa denne Landets Festdag, blev disse i Fattighuset og Lemmerne i Hospitalet beværtede med et Middagsmaaltid af tvende Retter varm og kraftig Mad, ligesonder til 32 Huusarme Familier bleve uddeelte passende Gaver i Penge.